《乙丑七月二十有五日北楼观兵有作》
明代·苏葵

独坐高楼辟四窗，俯看旌旆尽飞扬。将军似虎生风勇，士卒如山压卵强。

閒暇养成堪敌忾，太平修武是堤防。白头也有安边策，宝剑无缘赐上方。

作者简介：广东顺德人，字伯诚。成化二十三年进士。弘治中以翰林编修升江西提学佥事。性耿介，不谄附权贵。为太监董让陷害，理官欲加之刑。诸生百人拥入扶葵去，事竟得雪。在任增修白鹿书院。官至福建布政使。有《吹剑集》。